b'\n_START_ARTICLE_\nGospodar prstanov\n_START_SECTION_\nPomembnej\xc5\xa1e osebe\n_START_PARAGRAPH_\nGlavno vlogo v trilogiji ima hobit Frodo Bisagin, ki od strica Bilba Bisagina podeduje Prstan Mogote. Frodo se odpravi na pot, da bi Prstan vrgel v Goro Pogube in s tem uni\xc4\x8dil Saurona, zlobno bitje, ki sku\xc5\xa1a zavladati celemu Srednjemu svetu._NEWLINE_Na poti mu pomagajo \xc4\x8dlani Bratov\xc5\xa1\xc4\x8dine prstana: hobiti Samoglav Gamgi, Peregrin Tuk in Merjadok Brendivinski, \xc4\x8dloveka Aragorn in Boromir, majar Gandalf, \xc5\xa1krat Gimli in vilin Legolas. Frodu po poti ves \xc4\x8das sledi Gollum, majhno in zvito bitje, ki se je \xc5\xbee soo\xc4\x8dilo z mo\xc4\x8djo prstana, ki ga je spremenil v ostudno in srhljivo bitje. Trdno je bilo odlo\xc4\x8deno, da bo Prstan dobilo nazaj._NEWLINE_Ostale pomembnej\xc5\xa1e osebe v zgodbi so Frodov stric Bilbo Bisagin, Aragornova zaro\xc4\x8denka Arwen Undomiel in njen o\xc4\x8de, modri vilinski kralj Elrond, Theoden, kralj jezdecev iz Rohan, Galadriel, vilinska kraljica v Lothlorienu, \xc3\x89omer in Eowyn ne\xc4\x8daka kralja Theodena in Saruman.'